Miguel Borjan mukaan syyllisiä ovat paikalliset huumeidenkäyttäjät.

Miguel Borja pelasi FIFA Club World Cupissa 2016. AOP

Kolumbialainen jalkapalloilija Miguel Borja kertoo tuntemattomien hyökkääjien tehneen seksuaalista väkivaltaa omistamansa maatilan lehmälle.

27-vuotias Borja kertoo hätkähdyttävän tarinan Facebook-seinällään. Videolla mies pitää huolta silminnähden heikkokuntoisesta pienestä lehmästä. Syy eläimen vointiin on kuvottava.

– Jotkut henkilöt raiskasivat lehmäni pari päivää sitten. Sen jälkeen ne jättivät sen maahan makaamaan, Borja kertoo.

Borja kertoo videolla tiedostavansa tekijät.

– Lehmä raiskattiin nuorisojoukon toimesta, jotka käyttävät huumeita ja luulevat olevansa tämän alueen kuninkaita. Tämän täytyy loppua nyt. Heidän täytyy löytää Jeesus ja tehdä jotain hyödyllisempää, Borja vaatii.

Kolumbialaista Junior FC:tä edustava, mutta lainalla Palmeirasissa oleva hyökkääjä uskoo korkeampien voimien näyttävän rikoksen tekijöille.

– Uskon jumalaan, rukoilen lehmäni toipumista. Toivon myös jumalan rankaisevan syyllisiä.